Խորհրդարանը Կառավարության նախաձեռնությամբ հրավիրել է արտահերթ նստաշրջան։ Օրակարգում յոթ հարց է՝ «Մի շարք վարչական իրավախախտումների համար կիրառված տուգանքների համաներման մասին», «Քաղաքացիական դատավարության օրենսգրքում լրացումներ կատարելու մասին», «Ազդարարման համակարգի մասին», «Զինվորական ծառայության և զինծառայողի կարգավիճակի մասին», «Հայաստանի Հանրապետության կառավարության և Եվրոպական հանձնաժողովի միջև մշակութային և ստեղծագործ ոլորտների համար Միության «Ստեղծագործ Եվրոպա» ծրագրին Հայաստանի Հանրապետության մասնակցության վերաբերյալ» փոխըմբռնման հուշագիրը վավերացնելու մասին, «Քրեակատարողական օրենսգրքում փոփոխություն կատարելու մասին և «Եվրասիական տնտեսական միության մասին» 2014 թվականի մայիսի 29-ի պայմանագրում փոփոխություն կատարելու մասին» արձանագրությունը վավերացնելու մասին հարցերը։ ԱԺ նախագահ Արա Բաբլոյանը ներկայացրեց օրակարգը, որից հետո ԱԺ ՀՀԿ խմբակցության պատգամավոր, արտաքին հարաբերությունների հանձնաժողովի նախագահ Արմեն Աշոտյանը ելույթով հանդես եկավ՝ արտահայտելով իր մտահոգությունն օրակարգում ընդգրկված առնվազն երկու հարցի առնչությամբ։